CELEX: 62009TN0484
Language: sk
Date: 2009-11-27 00:00:00
Title: Vec T-484/09: Žaloba podaná 27. novembra 2009 — McLoughney/ÚHVT — Kern (Powerball)

13.2.2010   
            
            
               SK
            
            
               Úradný vestník Európskej únie
            
            
               C 37/40
            
         Žaloba podaná 27. novembra 2009 — McLoughney/ÚHVT — Kern (Powerball)
   (Vec T-484/09)
   2010/C 37/56
   Jazyk žaloby: angličtina
   
      Účastníci konania
   
   
      Žalobkyňa: Rory McLoughney (Thurles, Írsko) (v zastúpení: J. M. Stratford-Lysandrides, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ernst Kern (Zahling, Nemecko)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 30. septembra 2009 vo veci R 1547/2006-4,
            
         
               —
            
            
               vyhovieť námietke proti prihláške ochrannej známky Spoločenstva č. 3 164 779,
            
         
               —
            
            
               subsidiárne vrátiť námietku žalovanému na ďalšie konanie v súlade s rozhodnutím Súdu.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „Powerball“ pre tovary zaradené do tried 10, 25 a 28.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: nezapísaná ochranná známka „POWERBALL“, používaná v obchodnom styku v Írsku a Spojenom kráľovstve.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 3 a článku 73 nariadenia Rady č. 40/94 (teraz, v uvedenom poradí, článok 8 ods. 3 a článok 75 nariadenia Rady č. 207/2009) a pravidla 50 ods. 2, ako aj pravidla 52 ods. 1 nariadenia č. 2868/95 (1) Komisie z dôvodu, že odvolací senát neposúdil námietku s ohľadom na článok 8 ods. 3 nariadenia Rady č. 40/94, pričom mal dospieť k záveru, že žalobca bol oprávnený podať námietku proti dotknutej ochrannej známke; porušenie článku 8 ods. 4 a článku 73 nariadenia Rady č. 40/94 (teraz, v uvedenom poradí, článok 8 ods. 3 a článok 75 nariadenia Rady č. 207/2009) a pravidla 50 ods. 2, ako aj pravidla 52 ods. 1 nariadenia č. 2868/95 Komisie z dôvodu, že odvolací senát neposúdil námietku s ohľadom na článok 8 ods. 4 nariadenia Rady č. 40/94, pričom mal dospieť k záveru, že žalobca nadobudol skoršie práva a používal v obchodnom styku ochrannú známku uvedenú vo svojej námietke.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke Spoločenstva (Ú. v. ES L 303, s. 1; Mim. vyd. 17/001, s. 189).